
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 717 


8 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία έγκρισης και χορήγησης άδειας καταλλη¬ 
λότητας για τους ειδικούς φορολογικούς μηχανι¬ 
σμούς αυτόματης καταγραφής και έκδοσης απο¬ 
δείξεων εσόδου, για τα ηλεκτρικά, ηλεκτρομηχανι- 


κά και ηλεκτρονικά ψυχαγωγικά τεχνικά παίγνια... 1 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων λόγω απεργίας 

του Προσωπικού των ΔΟΥ. 2 

Καθιέρωση με αμοιβή υπερωριακής εργασίας για το 
μόνιμο ιατρικό προσωπικό, του ΙΚΑ, που απασχο¬ 
λείται σε 24ωρη βάση, για το έτος 2001. 3 

Οριοθέτηση περιοχής και πιστωτικές διευκολύνσεις 
για την αποκατάσταση των ζημιών από τις πυρκα¬ 
γιές του Ιουλίου 2000 στο Δήμο Βώλακος Νομού 

Ηλείας. 4 

Καθορισμός ύψους χρηματικών παροχών σανατορια- 
κής και αεροθεραπευτικής νοσηλείας φυματικών 
ναυτικών. 5 


Τροποποίηση της 2913/10.7.2000 απόφασης (ως προς 
τις συντεταγμένες του σημείου Α'), με την οποία 
τροποποιήθηκε η αριθμ. οικ. 1271/09.5.1996 όμοια 
με την οποία καθορίστηκαν λατομικές περιοχές 
αδρανών υλικών στο Ν. Βοιωτίας, κατ’ εφαρμογή 


του Ν. 2115/93 και του Ν. 2702/99. 6 

ΑΠΟΦΑΣΕΙ Σ 

Αριθ. 1050580/179/0015 (1) 


Διαδικασία έγκρισης και χορήγησης άδειας καταλληλό¬ 
τητας για τους ειδικούς φορολογικούς μηχανισμούς 
αυτόματης καταγραφής και έκδοσης αποδείξεων εσό¬ 
δου, για τα ηλεκτρικά, ηλεκτρομηχανικά και ηλεκτρο¬ 
νικά ψυχαγωγικά τεχνικά παίγνια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 30 του Ν. 2873/ 
2000 (ΦΕΚ285/Α') «Φορολογικές ελαφρύνσεις και απλου- 
στεύσεις και άλλες διατάξεις». 


2. Τις διατάξεις του Ν. 1809/1988 (ΦΕΚ 222/Α') «Καθιέ¬ 
ρωση ηλεκτρονικών ταμειακών μηχανών και άλλες διατά¬ 
ξεις». 

3. Τις τεχνικές προδιαγραφές που ορίζονται με την ΑΥΟ 
1144860/370/29.12.1998 (ΦΕΚ 1338/Β ). 

4. Την 1039386/441/Α0006/21.4.2000 (ΦΕΚ571/Β') κοι¬ 
νή απόφαση του Πρωθυπουργού και του Υπουργού Οικο¬ 
νομικών, με την οποία ανατίθενται αρμοδιότητες στους 
Υφυπουργούς Οικονομικών. 

5. Τις διατάξεις του άρθρου 29Ατου Ν. 1558/1985 (ΦΕΚ 
137/Α ), όπως προστέθηκε με το άρθρο 27 του Ν. 2081/ 
1992 (ΦΕΚ 154/Α') και τροποποιήθηκε με το άρθρο 1, πα¬ 
ράγραφος 2α του Ν. 2469/1997 (ΦΕΚ 38/Α') και τη διαπί¬ 
στωση ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Η διαδικασία έγκρισης και χορήγησης άδειας καταλ¬ 
ληλότητας για τους ειδικούς φορολογικούς μηχανισμούς, 
με τους οποίους θα πρέπει να είναι εφοδιασμένα τα ηλε¬ 
κτρικά, ηλεκτρομηχανικά και ηλεκτρονικά ψυχαγωγικά τε¬ 
χνικά παίγνια - παιγνιομηχανήματα, από 1.1.2002, είναι αυ¬ 
τή που προβλέπεται από τις διατάξεις του Ν. 1809/1988. 

2. Στη Διακομματική Επιτροπή του άρθρου 7 του Ν. 
1809/1988 ανατίθεται ο έλεγχος των ειδικών φορολογι¬ 
κών μηχανισμών αυτόματης καταγραφής και έκδοσης 
αποδείξεων εσόδου και η ειδική εφαρμογή των τεχνικών 
χαρακτηριστικών που ορίζονται με την ΑΥΟ 1144860/ 
370/29.12.1998 (ΦΕΚ 1338/Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1050507/2717/361/Α0014 (2) 

Παράταση προθεσμιών υποβολής δηλώσεων και κατα¬ 
βολής των οφειλόμενων φόρων λόγω απεργίας του 
Προσωπικού των ΔΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του άρθρου 22 του 
Ν. 2020/1992 (ΦΕΚ 34/Α'), με την οποία παρέχεται εξου- 

σιοδότηση στον Υπουργό Οικονομικών να παρατείνει με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων, σε εξαιρετικές περιπτώσεις. 

2. Τιςπαρακάτωδιατάξειςτου Ν. 2859/2000, όπως ισχύ¬ 
ουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τη σύγχιση και τις δυσχέρειες που επήλθαν στους 
φορολογουμένους για την εκπλήρωση των φορολογικών 
τους υποχρεώσεων, λόγω της απεργίας της ΑΔΕΔΥ στις 
17 Μάίου 2001 καιτηςΟΤΟΕ στις 18 Μάίου 2001. 

4. Την 1039386/441/0006Α/21.4.2000 κοινή απόφαση 
του Πρωθυπουργού καιτου Υπουργού Οικονομικών (ΦΕΚ 
571 /Β'), με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Παρατείνουμε μέχρι 21 Μάίου 2001 τις προθεσμίες 
υποβολής δηλώσεων και καταβολής Φόρου που προβλέ- 
πονται από τις διατάξεις περί Φ.Π.Α., Φορολογίας Κεφα¬ 
λαίου, Τελών Χαρτοσήμου και Ειδικών Φορολογιών και 
είσπραξης Δημοσίων Εσόδων που κανονικά έληγαν στις 
17 και 18 Μάίου 2001. 

2. Ειδικά για τις εκκαθαρισικές δηλώσεις Φ.Π.Α. παρα¬ 
τείνουμε μέχρι 21 Μάίου 2001 την προθεσμία υποβολής, 
των δηλώσεων των υποκειμένων στο φόρο, των οποίων ο 
ΑΦΜ τελειώνει στο ψηφίο 6, που λήγει στις 17 Μάίου 
2001. Ακολουθούν ανά εργάσιμη ημέρα οι λήξεις των 
προθεσμιών υποβολής εκκαθαριστικών δηλώσεων των 
υποκειμένων που ο ΑΦΜ τους λήγει στα επόμενα από 
το 6 ψηφία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2001 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 2/27637/0022 (3) 

Καθιέρωση με αμοιβή υπερωριακής εργασίας για το 
μόνιμο ιατρικό προσωπικό, του ΙΚΑ, που απασχολείται 
σε 24ωρη βάση, για το έτος 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/Α721.3.97) 
«Αναμόρφωση μισθολογίου προσωπικού της Δημ. Διοί¬ 
κησης και άλλες διατάξεις», όπως τροποποιήθηκε με το 
άρθρο 15 του Ν. 2592/98 (ΦΕΚ 57/Α/18.3.98). 

2. Τις διατάξεις του άρθρου 7 του Ν. 2606/98 (ΦΕΚ 
98/Α'). 

3. Την λειτουργία των Νοσοκομείων και ΣΑΒ και λοιπών 
υγειονομικών σχηματισμών του ΙΚΑ σε 24ωρη βάση όλες 
τις ημέρες του μήνα. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται για το 2001 στο ποσό των επτά εκα¬ 
τομμυρίων εκατόν δέκα έξι χιλιάδων οκτακόσιων σαρά¬ 
ντα (7.116.840) δρχ. περίπου και θα βαρύνει την εγγε¬ 


γραμμένη πίστωση στον προϋπολογισμό του ΙΚΑ, έτους 
2001 . 

7. Την 2/80345/0004/99 (ΦΕΚ 2040/Β719.11.99) απόφα¬ 
ση ανάθεσης «Μεταβίβαση εξουσίας υπογραφής σύμφω¬ 
να με το άρθρο7παρ. 1 του Ν. 1943/91», αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας μόνιμου ιατρικού προσωπικού του ΙΚΑ, ως εξής: 

α. Για 3 μόνιμους γιατρούς που θα απασχοληθούν κατά 
μέσο όρο κάθε μέρα, για υπερωριακή απογευματινή ερ¬ 
γασία μέχρι 22η ώρα, 1.944 ώρες συνολικά. 

β. Για 3 μόνιμους γιατρούς που θα απασχοληθούν κατά 
μέσο όρο κάθε μέρα, για νυκτερινή εργασία από 22η μέ¬ 
χρι 6η πρωινή πέρα από την υποχρεωτική για 1.032 ώρες 
συνολικά. 

γ. Για 3 μόνιμους γιατρούς, που θα απασχοληθούν κατά 
μέσο όρο κάθε μέρα, για εργασία Κυριακών και εξαιρέ¬ 
σιμων πέραν της υποχρεωτικής από 6η πρωινή έως 22η 
ώρα για 624 ώρες συνολικά. 

δ. Για 3 μόνιμους γιατρούς που θα απασχοληθούν κατά 
μέσο όρο κάθε μέρα, για εργασία Κυριακών και εξαιρέ¬ 
σιμων, πέραν της υποχρεωτικής από 22η ώρα έως 6η 
πρωινή για 192 ώρες συνολικά. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η ισχύς της παρούσας απόφασης αρχίζει ένα μήνα 
προ της δημοσιεύσεώς της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2001 
Οι Γ ενικοί Γ ραμματείς 

Κοιν. Ασφαλίσεων 
Δημ. Πολιτικής Υπ. Εργασίας και 

Υπ. Οικονομικών Κοιν. Ασφαλίσεων 

I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. 1330/ΤΠ 32 (4) 

Οριοθέτηση περιοχής και πιστωτικές διευκολύνσεις για 
την αποκατάσταση των ζημιών από τις πυρκαγιές του 
Ιουλίου 2000 στο Δήμο Βώλακος Νομού Ηλείας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 2 παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων», που κυρώθηκε με το 
Ν. 867/79 (ΦΕΚ 24/Α'). 

2. Τις διατάξεις του Ν. 1190/81 (ΦΕΚ 203/Α730.7.81), ο 
οποίος κυρώνει την από 26.3.81 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων», όπως αυτό τροποποιήθηκε 
και συμπληρώθηκε με το άρθρο 1, παρ. 42 και 43 του 

Ν. 2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α717.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚ81/Α') «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις», όπως συμπληρώθηκε με το άρθρο 
25, παρ. 6του Ν. 1418/84 «Περί Δημοσίων Έργων και ρυ¬ 
θμίσεις συναφών θεμάτων» (ΦΕΚ 23/Α'). 

4. Τιςδιατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Δ16α/04/773/29.11.90 κοινή απόφαση του 
Υπουργού Προεδρίας και του Αναπλ. Υπουργού ΠΕΧΩΔΕ 
«περί εξαιρέσεως διοικητικών πράξεων και εγγράφων 
από τον κανόνα των τριών υπογραφών». 

8. Την 50148/542/24.6.92 κοινή απόφαση των Υπουρ¬ 
γών Εθνικής Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β'/1.7.92). 

9. Τις διατάξεις του άρθρου 22 του Ν. 2362/95 «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (ΦΕΚ 247/Α727.11.95). 

10. Τις διατάξεις του άρθρου 27 του Ν. 2081/92 (ΦΕΚ 
154/Α') και με το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού αλλά η δαπάνη βαρύνει το 
Πρόγραμμα Δημοσίων Επενδύσεων και συγκεκριμένα τα 
έργα 9869001,2069025, 2069026, 2069027 της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 30.000.000 δρχ. 

11. Την αριθ. ΔΙΔΚ/Φ. 1/2/11187/12.5.2000 (ΦΕΚ 630/Β7 
12.5.2000) απόφαση του Πρωθυπουργού και του Υπουρ¬ 
γού Εσωτερικών, Δημ. Διοίκησης και Αποκέντρωσης, για 
την ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης, Κωνστα¬ 
ντίνο Κάίσερλή και Λεωνίδα Τζανή. 

12. Την 1039386/441/Α0006/21.4.2000 κοινή απόφαση 
του Πρωθυπουργού και του Υπουργού Οικονομικών με 
αριθ. (ΦΕΚ 571/Β721.4.2000) «ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών». 

13. Την Δ17α/10/30/Φ.2.2.1/23.5.2000 κοινή απόφαση 
(ΦΕΚ 664/Β724.5.2000) του Πρωθυπουργού και του 
Υπουργού ΠΕ.ΧΩ.Δ.Ε. «ανάθεση αρμοδιοτήτων Υπουρ¬ 
γού ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Αθανά¬ 
σιο Αλευρά και Ηλία Ευθυμιόπουλο». 

14. Το με αρ. πρωτ. οικ.269/29.1.2001 έγγραφο της Νο¬ 
μαρχιακής Αυτοδιοίκησης Ηλείας. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Δήμου Βώλα- 
κοςτου Νομού Ηλείας, που επλήγησαν από τις πυρκαγιές 
του Ιουλίου 2000, αποφασίζουμε: 


Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατά¬ 
ξεων της από 28.7.1978 Πράξεως Νομοθετικού Περιεχο¬ 
μένου «Περί αποκαταστάσεως ζημιών εκ σεισμών 1978 
εις περιοχή Βορ. Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81, όπως ορίζεται στο 
άρθρο 10 του Ν. 2576/98 καθώς και των σχετικών κανο¬ 
νιστικών πράξεων, όπως ισχύουν σήμερα για την αποκα¬ 
τάσταση των ζημιών των κτιρίων γενικά, τις οποίες προ- 
κάλεσαν οι πυρκαγιές του Ιουλίου 2000 που έπληξαν 
περιοχές του Νομού Ηλείας και συγκεκριμένα τα διοι¬ 
κητικά όρια των: 

α) Δημοτικών Διαμερισμάτων Αλφειούσας και Αγριδίου 
του Δήμου Βώλακος. 

2. Το έργο της αποκατάστασης των ζημιών από τις πυρ¬ 
καγιές, που έπληξαν περιοχές του Νομού Ηλείας, ανατί¬ 
θεται στον Τομέα Αποκατάστασης Σεισμοπλήκτων 
(Τ.Α.Σ.) Πύργου, που ήδη λειτουργεί στην περιοχή. 

3. Ορίζεται προθεσμία τεσσάρων (4) μηνών, απάτη δη¬ 
μοσίευση της παρούσας απόφασης σε ΦΕΚ, εντός της 
οποίας οι ιδιοκτήτες των ακινήτων, που υπέστησαν ζημιές 
από τις πυρκαγιές υποχρεούνται να υποβάλουν αίτηση 
στον αρμόδιο Τομέα Αποκατάστασης Σεισμοπλήκτων 
(Τ.Α.Σ.) Πύργου, προκειμένου να διενεργηθεί ο έλεγχος 
των κτιρίων τους από τις αρμόδιες επιτροπές του Υ.ΠΕ. 
ΧΩ.Δ.Ε. Μετά την παρέλευση της παραπάνω προθε¬ 
σμίας οι τυχόν πληγέντες από τις πυρκαγιές, που δεν 
υπέβαλαν αίτηση για αυτοψία δεν δικαιούνται στεγαστική 
συνδρομή για την αποκατάσταση των ακινήτων τους. 

4. Με αποφάσεις του Υφυπουργού ΠΕ.ΧΩ.Δ.Ε. θα κα¬ 
θορίζονται ονομαστικά οι δικαιούχοι στεγαστικής συν¬ 
δρομής, που επλήγησαν από τις πυρκαγιές του Ιουλίου 
2000 σε περιοχές του Νομού Ηλείας, σύμφωνα με τα 
πορίσματα των αρμοδίων επιτροπώντου Υ.ΠΕ.ΧΩ.Δ.Ε. Οι 
αποφάσεις αυτές θα δημοσιεύονται στο ΦΕΚ, σύμφωνα 
με το άρθρο 1, παρ. 2 της από 26.3.81 Πράξεως Νομοθε¬ 
τικού Περιεχομένου, που κυρώθηκε με το Ν. 1190/81. 

5. Εντός ενός (1) έτους απάτη δημοσίευση σε ΦΕΚτων 
αποφάσεων της προηγούμενης παραγράφου, οι πληγέ¬ 
ντες από τις πυρκαγιές του Ιουλίου 2000 σε περιοχές του 
Νομού Ηλείας, που έχουν οριστεί δικαιούχοι Στεγαστικής 
Συνδρομής, πρέπει να υποβάλουν στην αρμόδια Υπηρε¬ 
σία που αναφέρεται στην παρ. 2 τα απαιτούμενα δικαιο- 
λογητικά (συμβόλαια, μελέτες επισκευής κ.λπ.) για τη 
χορήγηση στεγαστικής συνδρομής. 

Β. ΧΟΡΗΓΗΣΗ ΣΤΕΓΑΣΤΙΚΗΣ ΣΥΝΔΡΟΜΗΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πυρκαγιές του Ιου¬ 
λίου 2000 σε περιοχές του Νομού Ηλείας. 

α. Για ανακατασκευή των κτιρίων που κατέρρευσαν ή 
κρίνονται κατεδαφιστέα ή υπέρμετρης δαπάνης επισκευ¬ 
ής (ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν 
χαρακτηριστεί κατεδαφιστέα, αλλά οι ζημιές που προ- 
κλήθηκαν από τις πυρκαγιές δεν επιδέχονται, σύμφωνα 
με την κρίση της αρμόδιας Υπηρεσίας που αναφέρεται 
στην παρ. 2 του κεφ. Ατης παρούσας, ουσιαστική αποκα- 

τάσταση, δηλαδή επισκευή που εξασφαλίζει την ανα¬ 
γκαία αντισεισμική αντοχή τους. 

β. Την επισκευή των πόσης φύσεως κτιρίων που έχουν 
υποστεί ζημιές από τις πυρκαγιές. 

Τα ανωτέρω δάνεια δύνανται να χρησιμοποιηθούν και 
για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται δανείου. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίσμα να έχει κουφώ¬ 
ματα και να ήταν στοιχειωδώς κατοικήσιμο και ο ενδια¬ 
φερόμενος να προσκομίσει τα ακόλουθα δικαιολογητικά: 

α) Βεβαίωση ΔΕΗ ότι είχε ρεύμα. 

β) Δήλωση στοιχείων ακινήτων (Ε9) και (Ε1) για το χρο¬ 
νικό διάστημα πριν από τις πυρκαγιές. 

II. ΔΙΚΑΙΟΥΧΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο 
δάνειο και δωρεάν κρατική αρωγή) καθορίζονται από την 
αρμόδια Υπηρεσία που αναφέρεται στην παρ. 2 του κεφ. 
Α' στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που ορίζονται στην παρούσα απόφαση. 

2. Ο Τ.Α.Σ. Πύργου θα χορηγεί στους δικαιούχους βε¬ 
βαίωση με την οποία θαπροσδιορίζεταιτο ύψοςτης απαι- 
τούμενης δαπάνης επισκευής ή το ποσό που δικαιούται 
ο ενδιαφερόμενος για ανακατασκευή ή αυτοστέγαση. 
Στη βεβαίωση θα αναφέρεται το ποσό της δωρεάν κρα¬ 
τικής αρωγής καθώς και του δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός των πληγεισών περιοχών. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδή¬ 
ποτε άλλη νόμιμη αιτία ή ο ενδιαφερόμενος το επιθυμεί, 
τότε ο ιδιοκτήτης ή καθένας από τους συνιδιοκτήτες 
(εφόσον υφίσταται συνιδιοκτησία), δικαιούται στεγαστι- 
κή συνδρομή για αυτοστέγαση με αγορά ή ανέγερση 
κατοικίας σε άλλη πληγείσα περιοχή. 

4. Σε περίπτωση που καταστράφηκαν ολοσχερώς κτί- 
σματα από τις πυρκαγιές ή κατεδαφίστηκαν αμέσως μετά 
από αυτές με εντολή Δημόσιας ή Δημοτικής Αρχής, χωρίς 
να έχουν εκδοθεί πρωτόκολλα επικινδύνως ετοιμόρρο¬ 
πων χτισμάτων, από τις κατά το Νόμο Τριμελείς Επιτρο¬ 
πές, εγκρίνουμε τη δανειοδότησή τους εφόσον: 

α. Η οικοδομή που καταστράφηκε ολοσχερώς ή κατε¬ 
δαφίστηκε αμέσως μετά τις πυρκαγιές αναφέρεται στις 
επίσημες καταστάσεις καταγραφής των κτισμάτων του 
Τμήματος Πολεοδομίας και Πολεοδομικών Εφαρμογών 
του Νομού Ηλείας. 

β. Η οικοδομή βρισκόταν μέσα σε σχέδιο πόλεως ή μέ¬ 
σα σε όρια οικισμού προϋφιστάμενου του 1923. 

γ. Ο ενδιαφερόμενος υποβάλει εμπρόθεσμα αίτηση για 
δανειοδότηση του συγκεκριμένου χτίσματος. 

δ. Υπάρχουν παραστατικά στοιχεία διαπίστωσης της 
ύπαρξης του χτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της 
καταστραφείσας οικοδομής, φωτογραφίες, αεροφωτο¬ 
γραφίες κ.λπ.). 

ε. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 


Παράλληλα ο πληγείς θα πρέπει να συνυποβάλλει: 

Βεβαίωση της Δημόσιας ή Δημοτικής ή Κοινοτικής Αρ¬ 
χής ότι δόθηκε εντολή για την κατεδάφιση του χτίσματος 
προς αποτροπή αμέσου κινδύνου μετά τις πυρκαγιές ή 
βεβαίωση ότι το κτίσμα κατέρρευσε. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 

1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 

Η στεγαστική ενίσχυση (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τ ράπεζα έγγραφη συνη- 
γορίατου Τ.Α.Σ. Πύργου, με τους ακόλουθους βασικούς 
όρους: 

α) Για χτίσματα που έχουν χρήση κατοικίας 130.000 
δρχ. ανάτ.μ. και με ανώτατο όριο δανειοδοτούμενης επι¬ 
φάνειας τα 120τ.μ., ανάχωριστή ιδιοκτησία. 

β) Για κτίρια που έχουν χρήση επαγγελματικού χώρου 
η στεγαστική συνδρομή ανέρχεται στο ποσό των 80.000 
δρχ. ανά τ.μ. και για δανειοδοτούμενη επιφάνεια μέχρι 
120 τ.μ., ήτοι μέχρι του ποσού των 9.600.000 δρχ., για τα 
πρώτα 150 τ.μ. 

Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για την επιπλέον αυτή επιφάνεια 
χορηγείται μόνο δάνειο χωρίς κρατική αρωγή και για τον 
υπολογισμό της συνολικής δανειοδότησης θα διαιρείται 
η επιφάνεια του σε τμήματα των 150 τ.μ. για τα τυχόν 
δάνεια που θαπροκύψουν πέραν των πρώτων 150 τ.μ. το 
ποσόντου δανείου ορίζεται σε 50.000 δρχ. ανάτ.μ. και για 
δανειοδοτούμενη επιφάνεια 120 τ.μ., ήτοι μέχρι του πο¬ 
σού των 6.000.000 δρχ. για κάθε επιπλέον δάνειο που θα 
χορηγείται. 

Το προκύπτοντελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. θα 
αμελείται, ενώ αν είναι πάνω από 50 τ.μ., τότε θα χορη¬ 
γείται στεγαστική δάνειο ανάλογα με το εμβαδόν του και 
σύμφωνα με τα ισχύοντα ανώτατα όρια (εμβαδού και 
δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για τη χρηματοδότηση των ανακα- 
τασκευαζομένων κατοικιών ή επαγγελματικών χώρων 
αντίστοιχα. 

δ) Για κατασκευές βοηθητικής χρήσεως στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

ε) Για κτίρια που η κατασκευή τους είχε προχωρήσει 
μόνο μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ζ) Για βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητα της κατοικίας και με την προϋπόθεση ότι 
το σύνολο της δανειοδοτούμενης επιφάνειας (κύριος και 
βοηθητικός χώρος) δεν υπερβαίνει τα 120 τ.μ. (π.χ. απο¬ 
θήκες τροφίμων, ιματιοθήκες, κουζίνες, φούρνοι κ.λπ.) η 
ανά τ.μ. κατεδαφιστέου ή καταστραφέντος ολοσχερώς 
κτίσματος τιμή αποζημίωσης, (είτε βάση πρωτοκόλλων 

κατεδαφίσεως, είτε ως ασύμφορα επισκευής, είτε ως μη 
ασφαλώς επισκευάσιμα λόγω ευτελών δομικών υλικών) 
είναι η αυτή με της κατοικίας, παράγραφος (α). 

η) Για ανεξάρτητες αποθήκες οποιοσδήποτε χρήσης 
(οικιακή ή επαγγελματική αποθήκη) καθώς και στάβλους, 
ποιμνιοστάσια και γενικά αγροτικά κτίσματα, χώρους 
αποθήκευσης, που είτε βρίσκονται στο ίδιο οικόπεδο με 
το κυρίως κτίσμα είτε σε άλλο, η ανάτ.μ. κατεδαφιστέου 
ή καταστραφέντος ολοσχερώς κτίσματοςτιμή αποζημίω¬ 
σης, ανέρχεται στο ποσό των 45.000 δρχ. κατεδαφιζόμε- 
νης ή καταστραφείσας ολοσχερώς επιφάνειας και μέχρι 
εμβαδού 120 τ.μ. 

θ) Για την ανακατασκευή αγροτικών κατοικιών (χτισμά¬ 
των ευτελούς αξίας κατασκευής, μικρού κατά κανόνα 
εμβαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 70.000 δρχ. ανά τ.μ. 
κατεδαφιζόμενης ή καταστραφείσας ολοσχερώς επιφά¬ 
νειας και μέχρι συνολικού εμβαδού 120 τ.μ. 

ι) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή 
σε Σωματεία, το ύψος της στεγαστικής συνδρομής ανέρ¬ 
χεται στο ποσό των 120.000 δρχ. ανάτ.μ. επίτου συνόλου 
της κατεδαφιστέας ή καταστραφείσας ολοσχερώς επι¬ 
φάνειας και η ανεγειρόμενη επιφάνεια δεν θα πρέπει να 
είναι μικρότερη του 75% της κατεδαφισθείσης. 

ια) Για την ανακατασκευή κωδωνοστασίων και μόνο, το 
ύψος της στεγαστικής συνδρομής είναι ανάλογο του 
όγκου του κατεδαφιστέου ή καταστραφέντος ολοσχε¬ 
ρώς χτίσματος και ανέρχεται στο ποσό των δέκα πέντε χι¬ 
λιάδων (15.000) δραχμών ανά κυβικό μέτρο. 

ιβ) Για κτίρια με περισσότερες χωριστές ιδιοκτησίες 
(πολυκατοικίες) ο κάθε ιδιοκτήτης δικαιούται εκτός της 
στεγαστικής συνδρομής για ανακατασκευή ή αυτοστέ¬ 
γαση που αντιστοιχεί στην ιδιοκτησία του, επί πλέον στε- 
γαστική συνδρομή ανάλογη με το ποσοστό του επί των 
κοινοχρήστων χώρων και μέχρι συνολικού εμβαδού 120 
τ.μ. αθροιστικά (από ιδιοκτησία και κοινόχρηστο χώρο). 

ιγ) Η δωρεάν κρατική αρωγή, που αντιστοιχεί στην 
παραπάνω στεγαστική συνδρομή για ανακατασκευή ή 
αυτοστέγαση θα καλυφθεί από τον Προϋπολογισμό Δη¬ 
μοσίων Επενδύσεων και ορίζεται σε ποσοστό 33% της 
στεγαστικής συνδρομής και μόνο για μία ιδιοκτησία. Στην 
περίπτωση της παρ. (β) κάθε τμήμα με επιφάνεια 150 τ.μ. 
θεωρείται ανεξάρτητη ιδιοκτησία. 

ιδ) Σε περίπτωση που στον ίδιο ιδιοκτήτη ανήκαν πριν 
από την πυρκαγιά, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται εξ ολοκλήρου υπό μορ¬ 
φή δανείου, χωρίς δωρεάν κρατική αρωγή. 

ιε) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με το 66% του 
εμβαδού ή του όγκου του κατεδαφιστέου ή καταστρα¬ 
φέντος ολοσχερώς χτίσματος, με βάση το οποίο υπολο¬ 
γίστηκε το δάνειο. Σε όλες τις άλλες περιπτώσεις ανακα¬ 
τασκευής, υποχρέωση του ιδιοκτήτη είναι να ανακατα¬ 
σκευάσει κτίσμα εμβαδού τουλάχιστον ίσο με το 66% 
του εμβαδού του κατεδαφιστέου ή καταστραφέντος ολο¬ 


σχερώς χτίσματος, με βάση το οποίο υπολογίστηκε η 
στεγαστική ενίσχυση. 

ιστ) Στις περιπτώσεις αυτοστέγασης η Σ.Σ. δεν μπορεί 
να υπερβαίνει το αναφερόμενο στα συμβόλαια αγορα¬ 
πωλησίας τίμημα. Η αγοραζόμενη κατοικία θα πρέπει να 
είναι νομίμως υφιστάμενη και να έχει εμβαδόν τουλάχι¬ 
στον ίσο με το 40% της δανειοδοτούμενης επιφάνειας του 
κατεδαφιστέου ή καταστραφέντος ολοσχερώς χτίσμα¬ 
τος. Στις περιπτώσεις που το κτίσμα στο οποίο πραγμα¬ 
τοποιείται η αυτοστέγαση δεν έχει οικοδομική άδεια (οι¬ 
κισμοί προϋφιστάμενοι του 1923) η στατική επάρκεια του 
κτιρίου θα πρέπει να βεβαιώνεται από δύο ιδιώτες Πολιτι¬ 
κούς Μηχανικούς. 

2. ΕΠΙΣΚΕΥΗ 

α) Για την επισκευή ζημιών στα «μη φέροντα» στοιχεία 
κτιρίων το ποσό της στεγαστικής συνδρομής ανέρχεται 
μέχρι 30.000 δρχ. ανά τ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 

β) Γ ια την επισκευή ζημιών στον «φέροντα» οργανισμό 
κτιρίων της στεγαστικής ενίσχυσης ανέρχεται μέχρι του 
ποσού των 40.000 δρχ. ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανάτ.μ. ύψος της στεγαστικής 
ενίσχυσης δεν επιτρέπεται να υπερβαίνει το όριο των 
65.000 δρχ. ανάτ.μ. αθροιστικά. 

δ) Γιατις επισκευές κτιρίων κάθε χρήσης που είναι δια¬ 
τηρητέα ή παραδοσιακά χαρακτηρισμένα, με προϋπάρ- 
χουσατης πυρκαγιάς απόφαση του Υ.ΠΕ.ΧΩ.Δ.Ε. ή του 
Υπουργείου Πολιτισμού, η Σ.Σ. ανέρχεται μέχρι του πο¬ 
σού των 160.000 δρχ. ανά τ.μ. χωρίς περιορισμό ως 
προς το συνολικό εμβαδόντης ιδιοκτησίας. Απαραίτητη 
προϋπόθεση το κτίριο να χρησιμοποιείται και οι ζημιές 
να προέρχονται από την πυρκαγιά και όχι από εγκατά¬ 
λειψη. 

ε) Για τα κτίρια της προηγούμενης παραγράφου (δ), 
όταν διατηρείται η όψη και ανακατασκευάζεται το υπό¬ 
λοιπο, θα χορηγείται Σ.Σ. επισκευής διατηρητέου ή πα¬ 
ραδοσιακού κτιρίου για τις όψεις, χωρίς όριο δανειοδό¬ 
τησης, και Σ.Σ. ανακατασκευής κτιρίου αντίστοιχα, για 
το υπόλοιπο κτίσμα με τα όρια τιμών και επιφανειών 
για κάθε κατηγορία κτιρίου (κατοικία ή επαγγελματο- 
βιομηχανικός χώρος) που αναφέρθηκαν στα προηγού¬ 
μενα. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική ενίσχυ¬ 
ση ανέρχεται μέχρι συνολικού ποσού 800.000 δρχ. για 
κάθε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής ενί¬ 
σχυσης (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 70.000 
δρχ. ανάτ.μ. επίτου συνόλου της επιφανείαςτου κτιρίου. 
Γ ια ύψος δανειοδότησης που δεν υπερβαίνει το ως άνω 
ποσό η σχετική έγκριση θα εκδίδεται από την αρμόδια 
Υπηρεσία που αναφέρεται στην παρ. 2 του κεφ. Α. Για 
ύψος δανείου που υπερβαίνει το ως άνω ποσό η υπόθε¬ 
ση θα παραπέμπεται στο Τμήμα Αποκατάστασης Ζημιών 

της Υ.Α.Σ. για την έκδοση της συμπληρωματικής έγκρι¬ 
σης. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκα¬ 
τάσταση των ζημιών της ιδιοκτησίας του, και πρόσθετη 
στεγαστική συνδρομή για την κάλυψη της δαπάνης που 
αναλογεί για την αποκατάσταση των ζημιών των κοινο- 
κτήτων στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε ποσοστό 33% της στεγαστικής συνδρομής και μό¬ 
νον για μία ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από την πυρκαγιά, περισσότερες της μιας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Για τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής ενίσχυσης για ανακατα- 
σκευή θα αναληφθεί σε δύο ισόποσες δόσεις, η πρώτη 
από τις οποίες καταβάλλεται με την υπογραφή της δανει¬ 
στικής σύμβασης, η δε επόμενη όταν θα έχουν εκτελεστεί 
εργασίες, που αφορούν στην κατασκευή του φέροντα 
οργανισμού, τοιχοποιιών, εξωτερικών επιχρισμάτων και 
κιγκλιδωμάτων. Στις περιπτώσεις που δεν έχει χορηγηθεί 
αποδεδειγμένα η δωρεάν κρατική αρωγή θα χορηγείται 
το σύνολο του δανείου και η δωρεάν κρατική αρωγή θα 
ενέχει θέση β' δόσης του δανείου. 

β) Η στεγαστική συνδρομή για επισκευές χορηγείται σε 
δύο ισόποσες δόσεις. Είναι δυνατόν να δοθεί κατά την 
κρίση της δανείστριας Τράπεζας και εφάπαξ, αν πρόκει¬ 
ται για μικρά ποσά. Απαραίτητη προϋπόθεση, στην περί¬ 
πτωση αυτή, είναι η συνηγορία του Τ.Α.Σ. Πύργου. 

γ) Το ποσό της στεγαστικής συνδρομής για αυτοστέ¬ 
γαση θα χορηγείται εφάπαξ με την προσκόμιση οριστικού 
συμβολαίου αγοράς και πιστοποιητικού μεταγραφής ή 
προσυμφώνου με την υποχρέωση της υποβολής οριστι¬ 
κού συμβολαίου και πιστοποιητικού μεταγραφής σε χρό¬ 
νο που θα ορίζεται στην εγκριτική απόφαση του Τ.Α.Σ. 
Πύργου. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις 

(24) μήνες μετά την υπογραφή της δανειστικής σύμβα¬ 
σης. 

ε) Η συνολική διάρκεια των δανείων επισκευής διατη¬ 
ρητέων ή παραδοσιακών κτιρίων ορίζεται σε είκοσι πέντε 

(25) χρόνια, η δε εξόφλησή τους θα πραγματοποιηθεί σε 
ισόποσες εξαμηνιαίες ή ετήσιες χρεολυτικές δόσεις, η 
πρώτη από τις οποίες θα καταβληθεί είκοσι τέσσερις (24) 
μήνες μετά την υπογραφή της δανειστικής σύμβασης. 

στ) Η στεγαστική συνδρομή για την αποκατάσταση 
ζημιών σε πάγιες εγκαταστάσεις επιχειρήσεων και επαγ- 


γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής ενίσχυ¬ 
σης μπορεί να ασκηθεί και από τον ενοικιαστή, για λογα¬ 
ριασμό του αμελούντος ιδιοκτήτη. Σε κάθε περίπτωση, η 
υποχρέωση για την καταβολή των δόσεων του δανείου 
βαρύνει τον ιδιοκτήτη. 

ζ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δα¬ 
νείων, προσαυξημένο κατά δύο (2) εκατοστιαίες μονά¬ 
δες, χωρίς άλλη προσαύξηση για προμήθεια κ.λπ., επιδο¬ 
τούμενο κατά 100% από το λογαριασμό του Ν. 128/75. 

η) Γ ια τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της 
οικονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων ασχέτως του τρόπου απο- 
κτήσεως και του είδους της ιδιοκτησίας, που έχουν επ’ 
αυτού (καθολική διαδοχή, ειδική διαδοχή, επικαρπία, ψι¬ 
λή κυριότητα, συνιδιοκτησία κ.λπ.). Απαραίτητη όμως 
προϋπόθεση είναι, οι νέοι κτήτορες να έχουν υποβάλλει 
εμπρόθεσμα αίτηση και τα απαιτούμενα δικαιολογητικά, 
σύμφωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώ¬ 
σεων) δεν έχουν λάβει δωρεάν κρατική αρωγή για άλλο 
πληγέν κτίσμα, από τις πυρκαγιές του Ιουλίου 2000, στο 
Νομό Ηλείας. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν τη πλήρη κυριό¬ 
τητα του ακινήτου με γονική παροχή μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα, και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεται από το δανειολήπτη, εφόσον η αξία του 
ακινήτου καλύπτει το ασφαλιζόμενο δάνειο. Η υποθήκη 
μπορεί επίσης να μεταφέρεται εκ των υστέρων σε άλλο 
ακίνητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πυρκαγιές του Ιουλίου 2000 σε περιοχές του Νο- 

μού Ηλείας και στις περιπτώσεις που υπάρχει αδυναμία 
προσφοράς ακινήτου για εγγραφή υποθήκης, προς εξα¬ 
σφάλιση του δανείου, πιστοποιούμενη από σχετική βε¬ 
βαίωση της αρμόδιας Μητρόπολης που ανήκει ο Ιερός 
Ναός. 

Η ανωτέρω ρύθμιση δεν ισχύει για τους ιδιωτικούς 
Ναούς, ως προς τους οποίους, έχουν εφαρμογή οι γε¬ 
νικώς ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην 
παρούσα απόφαση θα υπόκεινται, πέρα από τις νόμιμες 
κυρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 3 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 15.000.000 δρχ. για τα 
επόμενα τέσσερα οικονομικά έτη και θα βαρύνει τα έργα 
9869001,2069025, 2069026, 2069027 της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/75, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δα¬ 
νείων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 30.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 25 Μαΐου 2001 


οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝ. ΟΙΚΟΝΟΜΙΑΣ 


Κ. ΚΑΪΣΕΡΛΗΣ Γ. ΠΑΠΑΝΤΩΝΙΟΥ 


ΥΦΥΠ. ΟΙΚΟΝΟΜΙΚΩΝ 

Γ. ΔΡΥΣ 


ΥΦΥΠ. ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΑΘ.ΑΛΕΥΡΑΣ 


-♦- 

Αριθ. 5421.5/10/01 (5) 

Καθορισμός ύψους χρηματικών παροχών σανατοριακής 
και αεροθεραπευτικής νοσηλείας φυματικών ναυτι¬ 
κών. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξειςτων άρθρων 7 και 14του Ν.Δ. 3738/1957 
«περί προστασίας φυματικών ναυτικών», σε συνδυασμό 


με τις διατάξεις του Π.Δ. 924/75 «περί καταργήσεως του 
κεφαλαίου προστασίας φυματικών ναυτικών και συγχω- 
νεύσεως κλάδων αυτού μετά του Ναυτικού Απομαχικού 
Ταμείου και του Κεφαλαίου Ανεργίας και Ασθένειας Ναυ¬ 
τικών» (ΦΕΚ 293/Α775). 

β. Τις διατάξεις του α' εδαφίου της παρ. 3 του άρθρου 
22 του Ν. 2362/95 «περί Δημοσίου Λογιστικού, ελέγχου 
των δαπανών του Κράτους κ.λπ.» (ΦΕΚ247/Α795). 

γ. Τιςδιατάξειςτου άρθρου 4του Π.Δ. 79/90«περίτρο¬ 
ποποίησης Οργανισμού Υπουργείου Οικονομικών και 
Οργανισμού Νομαρχιών» (ΦΕΚ37/Α790). 

δ. Τις διατάξεις του άρθρου 29Ατου Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α785), το 
οποίο προστέθηκε με το άρθρο 27 του Ν. 2081/92 (ΦΕΚ 
154/Α792), όπως αντικαταστάθηκε από το άρθρο 1 παρ. 
2ατου Ν. 2469/97 (ΦΕΚ38/Α797). 

ε. Την αριθ. 1039386/441/Α 0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών «ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 /Β700). 

στ. Την απόφαση της αριθ. 4585/05/14-2-2001 (θέμα 1 ο) 
συνεδρίασης του Διοικητικού Συμβουλίου του Οίκου 
Ναύτου. 

ζ. Το γεγονός ότι με την απόφαση αυτή προκαλείται 
δαπάνη σε βάρος του προϋπολογισμού του Οίκου Ναύ¬ 
του συνολικού ποσού δύο εκατομμυρίων εκατό χιλιάδων 
(2.100.000) δρχ., που θα καλυφθεί από τις εγγεγραμμέ¬ 
νες πιστώσεις στους κωδικούς αριθμούς 0683 και 0635 
με τα ποσά 2.000.000 και 100.000 δρχ. αντίστοιχα, απο¬ 
φασίζουμε: 

1. Καθορίζουμε το ύψος των επιδομάτων και των λοιπών 
παροχών προς τους φυματικούς ναυτικούς σανατορια- 
κής και αεροθεραπευτικής νοσηλείας για το έτος 2001 
ως ακολούθως: 

(α) Της έκτακτης οικονομικής ενίσχυσης, για τους έγ¬ 
γαμους και άγαμους Αξιωματικούς και κατώτερα πλη¬ 
ρώματα που είναι προστάτες οικογενειών στο 50% του 
μηνιαίου βασικού μισθού των εν ενεργεία ναυτικών που 
υπηρετούν σε ακτοπλοϊκά επιβατηγό πλοία με αντίστοι¬ 
χες ειδικότητες, για δε τους Αξιωματικούς και κατώτερα 
πληρώματα που δεν είναι προστάτες οικογενειών, στο 
20% και 25% αντίστοιχα. 

(β) Των εξόδων εγκατάστασης, όσων εξέρχονται από 
σανατόριο (σανατοριακή νοσηλεία) σε τόπο κατάλληλο 
για αεροθεραπεία προς σταθεροποίηση της υγείας 
τους καθορίζεται στις είκοσι επτά χιλιάδες (27.000) 
δραχμές. 

(γ) Των εξόδων κηδείας των φυματικών ναυτικών στο 
ίδιο επίπεδο με αυτό των εξόδων κηδείας που θα κατα¬ 
βάλλονται σε όλους τους ασφαλισμένους του Οίκου Ναύ¬ 
του. 

2. Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 14 Μαΐου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Γ. ΔΡΥΣ ΧΡΗΣΤΟΣ ΠΑΠΟΥΤΣΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.2401 (6) 

Τροποποίηση της 2913/10.7.2000 απόφασης (ωςπροςτις 
συντεταγμένες του σημείου Α'), με την οποία τροπο¬ 
ποιήθηκε η αριθμ. οικ. 1271/09.5.1996 όμοια με την 
οποία καθορίστηκαν λατομικές περιοχές αδρανών 
υλικών στο Ν. Βοιωτίας, κατ’ εφαρμογή του Ν. 2115/93 
και του Ν. 2702/99. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις: 

α) Της παραγρ. 1 του άρθρου 8 του Ν. 1428/84 «Εκμε¬ 
τάλλευση λατομείων αδρανών υλικών και άλλες διατά¬ 
ξεις». 

β) Του Ν. 2115/93 «Τροποποίηση, αντικατάσταση και 
συμπλήρωση διατάξεωντου Ν. 1428/84». 

γ) Του Ν. 2702/1999 «Διάφορες ρυθμίσεις θεμάτων 
αρμοδιότητας του υπουργείου Ανάπτυξης». 

2. Την αριθ. 52543/51/14-11-94 εγκύκλιο του Υπουρ¬ 
γείου Εσωτερικών, το Ν. 2218/94 (ίδρυση Νομαρχιακής 
Αυτοδιοίκησης), ο οποίος συμπληρώθηκε με το Ν. 
2240/94 και τροποποιήθηκε με το Ν. 2307/95 και 2399/96, 
την αριθ. 143/16.12.99 απόφαση Νομ. Συμβουλίου Βοιω¬ 
τίας (ΦΕΚ 90/Β72.2.2000) περί Οργανισμού Εσωτερικής 
Οργάνωσης και Λειτουργίας των Υπηρεσιών Νομαρχια¬ 
κής Αυτοδιοίκησης Βοιωτίας, την αριθμ. οικ. 31963/ 
21.5.1999 «Ανάθεση άσκησης μέρους αρμοδιοτήτων του 
Νομάρχη στους προϊσταμένους των Γ ενικών Διευθύν¬ 
σεων, των Διευθύνσεων, των Τμημάτων και λοιπούς 
υπαλλήλους της Νομαρχιακής Αυτοδιοίκησης Βοιωτίας». 

3. Την αριθ. Δ10-Δ/Φ5/2302/08.4.1996 εγκύκλιο του 
Υπουργείου Ανάπτυξης «Εφαρμογή Λατομικής Νομοθε¬ 
σίας από Όργανα Νομαρχιακών Αυτοδιοικήσεων, αρμο¬ 
διότητες αιρετού Νομάρχου και Περιφερειακού Δ/ντού», 
όπως συμπληρώθηκε με τη Δ10/Β/Φ68/3134/14.2.1997 
όμοια. 

4. Την υπουργική απόφαση Δ10/Φ68/οικ. 16502/ 
25.6.1993 «Λειτουργία της επιτροπής καθορισμού λατο¬ 
μικών περιοχών». 

5. Την αριθ. πρωτ. οικ. 1271/9.5.1996 απόφασή μας, με 
την οποία καθορίσθηκαν λατομικές περιοχές στο Νομό 
Βοιωτίας, για εγκατάσταση λατομείων αδρανών υλικών. 

6. Την αριθ. πρωτ. οικ.2913/10.7.2000 απόφασή μας, με 
την οποία τροποποιήθηκε η ανωτέρω απόφαση (οικ. 
1271/9.5.1996) ως προς τα όρια για επέκταση της Λατο¬ 
μικής περιοχής «ΚΟΤΣΙΚΑ ΤΟΥΜΠΙ» του Δήμου Θηβαίων 
του Νομού Βοιωτίας, μέσα στην οποία επιτρέπεται η 
εκμετάλλευση λατομείων αδρανών υλικών. 

7. Το από 18-19.12.2000 πρακτικό της Επιτροπής Χω¬ 


ροταξικής Κατανομής (του άρθρου 4του Ν. 2115/93), που 
συγκροτήθηκε για την αντιμετώπιση του θέματος με την 
αριθ. πρωτ. οικ. 5725/14.12.2000 απόφαση του Νομάρχη 
Βοιωτίας. 

8.Την αριθ. 41/25.4.2001 ομόφωνη απόφαση του Νο¬ 
μαρχιακού Συμβουλίου Βοιωτίας, σύμφωνα με την οποία 
το Νομαρχιακό Συμβούλιο εγκρίνει το παραπάνω πρα¬ 
κτικό της Επιτροπής, αποφασίζουμε: 

Τροποποιούμε την αριθ. πρωτ. οικ.2913/10.7.2000 από¬ 
φασή μας, με την οποία τροποποιήθηκε η αριθ. οικ. 1271/ 
9.5.1996 όμοια, ως προς τις συντεταγμένες του σημείου 
Α της λατομικής περιοχής στην θέση «ΚΟΤΣΙΚΑ - ΤΟΥ- 
ΜΠΙ»του Δήμου Θηβαίωντου Νομού Βοιωτίας, μέσα στην 
οποία επιτρέπεται η εκμετάλλευση λατομείων αδρανών 
υλικών. Οι ορθές συντεταγμένες είναι Α, Χ= -17985 και 
Ψ = +9345 αντί των εσφαλμένα αναγραφομένων Α, Χ= 
-17670 και Ψ= +9465. 

Το εμβαδόντης ορίζεται σε 900,096 στρέμματα. 

Η περιοχή ορίζεται από τα παρακάτω σημεία οι συ¬ 
ντεταγμένες των οποίων είναι εξαρτημένες από το Κ.Φ.Χ 
«ΑΘΗΝΑΙ - ΧΑΛΚΙΣ» κλίμακας 1:100.000 μεφ = 38° 15’και 
λ = - 0°15' και έχουν ως εξής: 

θέση «ΚΟΤΣΙΚΑ - ΤΟΥΜΠΙ» περιοχής του Δήμου Θη¬ 
βαίων 


α/α 

Κορυφή 

X 

Ψ 

1 

Α 

-17985,00 

+9345,00 

2 

Β 

-18228,00 

+9839,00 

3 

Γ 

-18355,00 

+ 10416,00 

4 

Δ 

-17990,00 

+ 10610,00 

5 

Ε 

-17570,00 

+ 10675,00 

6 

Ζ 

-17180,00 

+ 10535,00 

7 

Η 

-17080,00 

+ 10460,00 

8 

Θ 

-17010,00 

+ 10490,00 

9 

1 

-16960,00 

+ 10375,00 

10 

Κ 

-16910,00 

+ 10240,00 

11 

Λ 

-17100,00 

+ 10280,00 

12 

Μ 

-17560,00 

+ 10240,00 

13 

Ν 

-17700,00 

+ 10130,00 

14 

Ξ 

-17670,00 

+9465,00 


Κατά τα λοιπά ισχύουν οι αριθ. οικ. 1271/9.5.1996 και 
οικ.2913/10.7.2000 αποφάσεις μας, με τον όρο ότι: «η 
χρήση και διάθεση των αδρανών θα είναι η ενδεδειγμένη 
ανάλογα με το είδος των πετρωμάτων των λατομείων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 29 Μάίου 2001 

Ο Βοηθός Νομάρχης 
ΜΙΧΑΗΛ Ν.ΛΥΓΓΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




